Source: http://docplayer.fi/18470919-Ravikilpailujen-rangaistusmaaraykset.html
Timestamp: 2018-10-22 00:08:09+00:00
Document Index: 12592520

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

2 Rangaistusten ohjeelliset suuruudet ja rangaistuskoodien soveltamisohjeet Kilpailutuomaristo voi määrätä kilpailusääntöjä vastaan rikkoneelle valjakolle tai ohjastajalle huomautuksen tai rangaistuksen. Huomautusta on käytettävä tapauksessa, joissa rike on pieni, eikä siitä ole haittaa tai etua kenellekään. Tällöin virheen on oltava lähinnä muodollinen, eikä sen toistumisesta saa olla odotettavissa häiriötä kenellekään. Mikäli mahdollista, on kilpailutuomariston pyrittävä hoitamaan huomautus henkilökohtaisen puhuttelun muodossa. Rangaistukset jaetaan neljään ryhmään 1 Varoitus/puhuttelu 2 Sakko 3 Ajokielto 4 Kilpailukielto Varoitus/puhuttelu Varoitus/puhuttelu annetaan lievästä rikkomuksesta, josta ei aiheudu haittaa tai suoranaista etua kenellekään, mutta jonka toistuminen saattaa aiheuttaa toisenlaisessa tilanteessa häiriön. Sakko Sakko annetaan rikkomuksesta, joka aiheuttaa etua tai haittaa itselle, toiselle kilpailijalle, järjestäjälle tai kohdistuu hevoseen. Sakon suuruus voi olla vakio tai lähdön palkintotason mukaan määräytyvä. Lähdön palkintotason mukaan määräytyvien sakkorangaistusten ohjeelliset suuruudet on esitetty oheisessa taulukossa. Suurkilpailujen karsinta- ja alkukilpailuissa sakkorangaistukset annetaan kaksinkertaisina. Mikäli ohjastajalla on ajotaparangaistus viidessä viimeksi ajamassaan lähdössä, kaksinkertaistuu annettu sakkorangaistus lähdöissä, joiden ensimmäinen palkinto on alle euroa. Mahdollinen rangaistuksen korotus näkyy tulospöytäkirjassa ja ohjastajalle lähetettävässä sakkolaskussa. Tuomaristolla on velvollisuus tiedottaa ohjastajalle annettu ajotaparangaistus heti lähdön jälkeen. Ajokielto Ajokielto määrätään ohjastajalle karkeasta rikkeestä, joka aiheuttaa etua tai haittaa itselle, toiselle kilpailijalle, järjestäjälle tai kohdistuu hevoseen. Ajokiellon aikana ei saa toimia ohjastajana kilpailutilanteessa. Ajokielto koskee myös ohjastamista opetusja koelähdöissä. Ohjastajien kilpailuaktiivisuus (ajettujen lähtöjen määrä kilpailua edeltävän kahdentoista kuukauden aikana) tulee huomioida ajokiellon pituutta määrättäessä, ellei rangaistuskoodin yhteydessä ole mainintaa (kilpailuaktiivisuutta ei huomioida). Kilpailukielto Kilpailukielto määrätään törkeistä kilpailu- tai jalostusohjesääntöjen, lääkintämääräysten tai eläinsuojelusäännösten rikkomuksista. Kilpailukiellon aikana ei saa käsitellä hevosia ravikilpailuissa kilpailuaikana eikä toimia vastuullisena valmentajana. Yli 28 vuorokauden pituiset ajo- ja kilpailukiellot määrätään Suomen Hippos ry:n toimesta ja radalla kyseisen kiellon pituudeksi merkitään toistaiseksi. Kilpailujen valvojan on toimitettava tiedot tapahtuneesta selvityksineen Suomen Hippoksen kilpailutoimistoon mahdollisimman pian. Kilpailuaktiivisuus Ohjastajien kilpailuaktiivisuus (ajettujen lähtöjen määrä kilpailua edeltävän kahdentoista kuukauden aikana) tulee huomioida ajokiellon pituutta määritettäessä ellei rangaistuskoodin yhteydessä ole merkintää (kilpailuaktiivisuutta ei huomioida). Ohjastaja starttimäärän saa ilmoittautumisen yhteydessä otettavasta listasta, josta ilmenee ohjastajan kuluvan ja edellisen vuoden starttimäärät. Ohjastajan starttimäärään voi vaikuttaa pienentävästi pidempi sairaus tai jokin muu syy, jolloin tuomaristo voi käyttää vanhempiakin tilastoja tai lyhyempää ajanjaksoa kuin 12 kuukautta. Kilpailuaktiivisuuden vaikutus ajokiellon pituuteen starttimäärä koodin mukainen ajokielto, vrk enintään vähintään Kilpailuohjelmaan merkityn ohjastajan saa vaihtaa ensisijaisesti valvojan ja toissijaisesti tuomariston luvalla vain erittäin pakottavissa tilanteissa. Tuomariston on varmistuttava siitä, ohjastaja vaihdetaan mahdollisimman samantasoiseen ohjastajaan. Samasta lähdöstä hevosen poisjäännin kautta vapautunut Sakon suuruus lähdön palkintotason mukaan lievä rangaistus ohjeellinen rangaistus karkea rangaistus 1. palkinto sakko alarajalla sakko alarajalla sakko alarajalla enintään 399 puhuttelu ,2 % 10 2,4 % 15 3,6 % ,9 % 35 1,8 % 70 3,0 % 110 vähintään ,5 % 100 1,0 % 180 2,0 % ajokielto + ajokielto Esimerkkejä taulukon soveltamiseen: Lähdössä, jonka ensimmäinen palkinto on euroa, ohjeellisen rangaistuksen suuruinen sakko on 70 euroa, koska taulukosta saatava summa (3 500 x 0,018 = 63) on pienempi kuin palkintotason pienin sakko. Jos suurkilpailun alkukilpailun ensimmäinen palkinto on euroa, karkean rangaistuksen suuruinen sakko on 300 euroa (5 000 x 0,03 x 2). Ohjastajanvaihdokset ohjastaja voidaan vain äärimmäisen pakottavissa tilanteissa vaihtaa ohjastajaksi. Tämä tilanne on viimeinen mahdollisuus välttää hevosen poisjääminen lähdöstä. Samassa lähdössä ajavia ohjastajia ei voi koskaan vaihtaa keskenään. 2
3 Rangaistussyyt 5401 Ahdistaminen 5402 Ahdistaminen, karkea 5501 Aiheeton keskeyttäminen 5601 Ajovitsan käyttö kilpailusuorituksen jälkeen 5602 Ajovitsan sääntöjen vastainen käyttö 5603 Ajovitsan karkea sääntöjen vastainen käyttö 4601 Alkoholin vaikutuksen alaisena esiintyminen 5001 Avustajan väärä käyttäminen 5403 Edun antaminen kanssakilpailijalle 5502 Ei pyrkinyt voittoon, epätasaiset suoritukset 802 Eläinlääkärin tarkastuksen ja esittelyn laiminlyönti 4801 Epäasiallinen ajoasu 5604 Epäurheilijamainen käytös 4901 Esittelystä myöhästyminen 5404 Eteenajo 5405 Eteenajo, karkea 5201 Harjoituslähdön viivästyttäminen / häirintä 5202 Heijaava lähtö 5503 Hevonen ei kilpailukuntoinen 5002 Hevonen ei toimi lähdössä 5003 Hevonen vaarallinen kanssakilpailijoille 5004 Hevosen luovuttaminen päihtyneelle tai kilpailukiellossa olevalle tallialueella 5005 Hevosen luovuttaminen alaikäiselle tallialueella 5605 Huitominen 4602 Huumaavan aineen vaikutuksen alaisena esiintyminen 5606 Huutaminen 5702 Häiritsevä ajo hylätyllä hevosella 5406 Häiritsevä hidastaminen 5407 Häiritsevä hidastaminen, karkea 4705 Ilman sääntöjen mukaista turvaliiviä ajaminen 3701 Ilmoittautuminen kahteen paikkaan samaksi päiväksi 4503 Influenssarokotuksen varoaikarikkomus 5203 Jättäytyminen 5408 Kahta rataa ajaminen 5409 Kahta rataa ajaminen häiriten 5410 Kaistanvaihto loppusuoralla 5411 Kaistanvaihto loppusuoralla häiriten 5607 Kielletty ajotapa 5608 Kielletty ajotapa, karkea 5412 Kiinniajo 5413 Kiinniajo, kolarin aiheuttaminen 3702 Kilpailukyvyttömän hevosen ilmoittaminen 1901 Kilpailuoikeuden ylittäminen 4307 Kilpailusta poisjäänti ilman hyväksyttävää syytä 4101 Kilpailusta poisjäänti ilmoittamatta 4301 Kilpailusta poisjäänti kuittauksen jälkeen 9901 Kilpailutuomariston harhauttaminen 4904 Kilpailuvauhtisen verryttelyn laiminlyönti 5208 Kääntymispaikan väärä lähestyminen (linjalähtö) 5703 Laukkaavan hevosen huono hallinta 5704 Laukkaavan hevosen häiritsevä hidastaminen 5705 Laukkaavan hevosen riittämätön ulosajo 5707 Laukkaavan hevosen sisäänpäin ajo 5708 Laukkaavan hevosen ulosajo häiriten 5709 Laukkaavan hevosen ulosajo, kolari seurauksena 5710 Laukkaavan hevosen varomaton ajo 5711 Laukkaavan hevosen varomaton ajo loppusuoralla 5414 Liian ahtaaseen rakoon ajaminen 5415 Liian nopea kaistanvaihto lähdön jälkeen 9904 Liian nopea poistuminen kilpailupaikalta maaliintulon jälkeen 5204 Lähdön uusinnan aiheuttaminen (auto-/linjalähtö) 3
4 5101 Lähdön uusinnan aiheuttaminen (volttilähtö) 5006 Lähdön viivästyttäminen 5206 Lähtöauton väärä lähestyminen 4302 Lähtölistan kuittaamatta jättäminen 2501 Montéohjastajan painorajan alitus 5416 Murtautuminen 4304 Myöhästynyt ohjastajan poisjäänti-ilmoitus 4604 Myöhästynyt ohjastajanvaihdos, alkometer 4303 Myöhästynyt poissaoloilmoitus 4305 Myöhästynyt sisäänkirjoituksen tarkistus 5417 Nostaminen 4501 Näytteenoton vaikeuttaminen 4306 Ohjastajan poisjäänti ilman syytä 5609 Ohjien yhteen käteen ottaminen ja vapaalla kädellä lyöminen 1601 Omistajanvaihdoksen ilmoittamatta jättäminen 1401 Open Stretch -kaistan väärä käyttö 3901 Osanottomääräysten rikkominen 5418 Painaminen 5610 Poikittainen ajovitsa 4102 Poisjäänti / autorikko 5205 Poisjäänti lähdön uusinnat (auto-/linjalähtö) 5103 Poisjäänti lähdön uusinnat (volttilähtö) 4701 Puutteellinen valjastus tai varusteet 4902 Radalta poistuminen esittelyn jälkeen 5419 Radan reunuksen ylittäminen 4702 Roikkuvat ohjakset 5611 Sopimaton hevosen käsittely radalla 5612 Sopimaton hevosen käsittely varikkoalueella 4703 Sääntöjen vastainen ajovitsa 4704 Sääntöjen vastainen valjastus ja apuvälineet 4706 Sääntöjen vastaiset kilpakärryt 5712 Tahallinen maalilaukka 9902 Toimihenkilön vastustaminen ja ohjeiden laiminlyönti 5421 Varomaton kaistanvaihto 4707 Verryttely ilman voilokkia / väärällä voilokilla 4708 Virheelliset kengitystiedot 5104 Volttauksen hidastelu 4903 Väärä esittely 3703 Väärä ilmoittaminen / ohjastajan poisjäänti 3704 Väärä ilmoittaminen / välistartit puuttuvat 4308 Väärä kuittaus 5207 Väärä lähtörata (auto-/linjalähtö) 5105 Väärä lähtörata (volttilähtö) 5007 Väärä verryttely 5106 Väärä volttaus 4802 Väärät kilpailuvärit 4
6 kansainväliseen suurkilpailuun, jossa ykköspalkinto on vähintään euroa tai kyseessä on edustuskilpailuksi luokiteltava kilpailu. 2) Ohjastajanvaihdos sallitaan, mutta sakkorangaistus on 20 euroa/hevonen, jos ilmoitettu ohjastaja menee ajamaan ulkomaille muuhun kuin kohdan 1 mukaiseen kilpailuun. Ohjastajan on ilmoitettava poisjäännistään ao. raviradalle välittömästi. Jos muutos tehdään vasta kilpailupäivänä, sakkorangaistus on 30 euroa/hevonen. 3) Sakkorangaistus on 40 euroa/hevonen, jos ilmoitettu ohjastaja jää pois jonkin muun kuin terveydellisen syyn tai muun hyväksyttävän syyn vuoksi. 4) Jos poisjääntiä ei lainkaan ilmoiteta, asetetaan ohjastaja ajokieltoon toistaiseksi. Kilpailujen valvojan on toimitettava tiedot tapahtuneesta selvityksineen Suomen Hippoksen kilpailuosastolle mahdollisimman pian Väärä ilmoittaminen - välistartit puuttuvat Jos ulkomaan rekisterissä Suomessa valmennuksessa olevalta hevoselta puuttuu vastuuvalmentajan toiminnasta johtuvasta syystä (esim. hevosta ei ole ilmoitettu sääntöjen mukaisesti normaalia ilmoittamispäivää edeltävänä arkipäivänä) yksi tai useampia välistartteja, määrätään valmentajalle 100 euron sakko. Jos hevosen palkintosumma edellä mainitusta syystä ylittää sarjamäärityksen rajan tai karsintapisteet aiheuttaisivat hevosen karsimisen, joutuu hevonen jäämään pois kilpailusta ja valmentajalle määrätään lähdön karkean rangaistuksen suuruinen sakko Osanottomääräysten rikkominen Mikäli hevonen ilmoitetaan useampaan lähtöön, kuin osanottomääräykset edellyttävät, osallistuu hevonen kilpailujen suorittamisjärjestyksessä niihin kilpailuihin, joihin osanottomääräykset sallivat. Siinä lähdössä, josta hevonen joutuu jäämään pois, määrätään vastuulliselle valmentajalle karkean rangaistuksen suuruinen sakko. Piste- ja koelähdöissä sakko on 10 euroa. Mikäli hevonen ilmoitetaan sarjaan, johon sillä ei ole kilpailuoikeutta, määrätään vastuulliselle valmentajalle karkean rangaistuksen suuruinen sakko Kilpailusta poisjäänti ilmoittamatta Mikäli valjakko jää pois ilmoitetusta lähdöstä poisjääntiä ilmoittamatta, ilmoittajaa rangaistaan lähdön toisen palkinnon suuruisella sakolla. Opetus- ja koelähdöissä 10 euron sakolla Poisjäänti (autorikko) Kuljetusvälineen rikkoutuminen ei ole hyväksyttävä syy poisjääntiin. Jos hevonen joutuu jäämään pois kuljetusvälineen rikkoutumisen vuoksi, tulee vastuulliselle valmentajalle (katso 3702) sakkorangaistus, joka on 10 %:a lähdön ykköspalkinnosta, kuitenkin vähintään 35 euroa ja enintään 200 euroa. Sakko peruutetaan, kun kilpailija toimittaa viikon kuluessa Suomen Hippokseen hyväksyttävän selvityksen poisjäännin syystä Kilpailusta poisjäänti kuittauksen jälkeen Mikäli valjakko jää pois ilmoitetusta lähdöstä lähtölistan kuittauksen jälkeen hyväksyttävää syytä ilmoittamatta, on hevosen ilmoittajaa rangaistava sen lähdön, josta valjakko jää pois, toisen palkinnon suuruisella sakolla Lähtölistan kuittaamatta jättäminen Mikäli hevosen kilpailuttamisesta vastaava jättää kuittaamatta lähtölistan, ei kyseisellä valjakolla ole osallistumisoikeutta, vaan se suljetaan pois lähdöstä ja kilpailuttamisesta vastaavaa rangaistaan karkean rangaistuksen suuruisella sakolla Myöhästynyt poissaoloilmoitus Mikäli hevosen valmentaja laiminlyö poisjäävän valjakon poissaoloilmoituksen ennen sääntöjen määräämää ajankohtaa, mutta suorittaa ilmoituksen ennen kyseessä olevaa lähtöä edeltävän lähdön esittelyä, poissaolon ilmoittamisessa on havaittavissa selvä viive tai poissaolo ilmoitetaan ensin johonkin muualle kuin kyseessä olevalle raviradalle, on valmentajalle tuomittava lähdön ohjeellisen rangaistuksen suuruinen sakko, kuitenkin vähintään 20 eurolla (opetus- ja koelähdössä varoitus) Myöhästynyt ohjastajan poisjäänti-ilmoitus Mikäli kilpailuun ilmoitetun ohjastajan terveydellisistä syistä johtuva poisjäänti ilmoitetaan kilpailun järjestäjälle kilpailupäivänä klo 8.30 jälkeen, rangaistaan poisjäänyttä ohjastajaa lähdöissä vähintään ohjeellisen rangaistuksen suuruisella sakolla, kuitenkin vähintään 20 eurolla/hevonen (opetus- ja koelähdössä varoituksella). Sakko peruutetaan, kun ohjastaja toimittaa Suomen Hippokseen viikon kuluessa lääkärintodistuksen tai muun hyväksyttävän kirjallisen selvityksen poisjäännin syystä Myöhästynyt sisäänkirjoituksen tarkistus Mikäli sisäänkirjoituksen tarkistus (lähtölistan kuittaaminen) tapahtuu ennen sen lähdön esittelyä, joka edeltää kilpailijan lähtöä (kilpailija seitsemännessä lähdössä, tarkistus ennen kuudennen lähdön esittelyä), mutta kuitenkin sääntöjen määräämää ajankohtaa myöhemmin, on valmentajaa rangaistava vähintään ohjeellisen suuruisella sakolla, kuitenkin vähintään 20 euroa.. Mainitun ajankohdan jälkeen valjakko suljetaan pois lähdöstä, eikä se pääse enää osallistumaan, vaikka saapuisikin ennen oman lähtönsä esittelyä Ohjastajan poisjäänti ilman syytä Jos käsiohjelmaan merkitty ohjastaja jää pois hyväksyttävää syytä ilmoittamatta on hänelle määrättävä ajokielto toistaiseksi, kunnes on antanut kyseisen radan kilpailutuomaristolle tai Suomen Hippoksen sääntövaliokunnalle hyväksyttävän selvityksen poissaolonsa syystä. Tällainen ajokielto astuu voimaan välittömästi. Ajokiellosta on tiedotettava samana päivänä Suomen Hippokseen ja jos ohjastajalle on ilmoitettu ajettavia seuraavaksi päiväksi niin myös kyseiselle radalle. Opetus- ja koelähdöissä määrätään 10 euron sakko. (Vertaa 3703 Väärä ilmoittaminen) Kilpailusta poisjäänti ilman hyväksyttävää syytä Mikäli valjakko jää pois ilmoitetusta lähdöstä ilman hyväksyttävää syytä, valmentajaa rangaistaan lähdön neljännen palkinnon suuruisella sakolla (opetus- ja koelähdössä 10 euron sakolla). 6
7 Väärä kuittaus Mikäli joku kuittaa lähtölistan harhauttamismielessä, on hänet määrättävä kilpailukieltoon toistaiseksi. Kilpailujen valvojan on toimitettava tiedot tapahtuneesta selvityksineen Suomen Hippoksen kilpailuosastolle mahdollisimman pian. Mikäli joku kuittaa lähtölistan ilman oikeutta siihen tai kuittaa valjakon, joka ei ilmesty ajoissa kilpailupaikalle, on hänelle tuomittava 14 vrk:n ajokielto (kilpailuaktiivisuutta ei huomioida). Mikäli rikkeen tehneellä ei ole ajolupaa, on rangaistus karkean rangaistuksen suuruinen sakko, kuitenkin vähintään 100 euroa Näytteen oton vaikeuttaminen Kun valjakko on määrätty näytteen ottoon, tulee hevonen antaa kilpailujen eläinlääkärin tai hänen avustajansa valvontaan näytteen ottoa varten. Kilpailujen eläinlääkärin ja hänen apulaistensa ohjeita on noudatettava. Mikäli oleellisesti vaikeuttaa näytteen ottoa tai siihen valmistautumista on rangaistuksena karkean rangaistuksen suuruinen sakko, kuitenkin vähintään 100 euroa. Mikäli näytteen ottoa tai tunnistusta ei voida lainkaan suorittaa, on rangaistuksena vaikeuttajalle sekä hevoselle kilpailukielto toistaiseksi. Kilpailujen valvojan on toimitettava tiedot tapahtuneesta selvityksineen Suomen Hippoksen kilpailuosastolle mahdollisimman pian. Mikäli näytteenoton vaikeuttaminen aiheuttaa näytteen tuloksen mitätöinnin, katsotaan näyte positiiviseksi näytteeksi ja Suomen Hippoksen hallitus määrittelee tällöin rangaistuksen suuruuden Influenssarokotuksen varoaikarikkomus Jos hevosen rokotuksesta on kilpailun alkuun mennessä kulunut vähemmän kuin 96 tuntia, hevonen ei saa kilpailla ja valmentajalle määrätään 100 euron (kilpailuaktiivisuutta ei huomioida) sakkorangaistus. Mikäli varoaikarikkomus huomataan vasta lähdön jälkeen, käsitellään asia Suomen Hippoksessa lääkityssääntöjen rikkomuksena. Ilmoitus Suomen Hippoksen eläinlääkärille Puutteellinen lääkeainekirjanpito Jos lääkeainekirjanpito on puutteellinen tai puuttuu kokonaan, on seurauksena rangaistus, joka rikkomuksen asteesta riippuen voi olla sakosta kilpailukieltoon. Sakon minimimäärä on 100 euroa Kylmäkäsitelyt (vesi, lumi, jää ja kylmäpakkaukset) ovat kiellettyjä puoli tuntia ennen lähtöä. Rikkomuksista valmentajaa rangaistaan 100 euron sakolla. 46 Alkoholin vaikutuksen alaisena esiintyminen on kilpailusääntöjen pykälän 46 mukaan ankarasti rangaistavaa. Kaikkien ohjastajien on kaikissa totoraveissa suoritettava alkometri-puhallus ennen ensimmäistä ajotehtäväänsä. Alkometri on kalibroitava valmistajan ohjeiden mukaisesti. Ponilähdöissä puhallutetaan B-kategorian ponilähtöihin osallistuvat 15 vuotta täyttäneet ohjastajat. Pistokoeluonteisesti puhallutuksia voidaan järjestää A-ponilähdöissäkin. Puhallutukset suoritetaan järjestäjän osoittamassa paikassa, pääsääntöisesti sisäänkirjoituksessa, jonne ohjastajan tulee oma-aloitteisesti hakeutua. Jos ohjastaja ei ole viimeistään tuntia ennen lähdön esittelyä suorittanut puhallustestiä, voidaan häntä muistuttaa asiasta varikkoaluekuulutuksin. Vastuu puhallutuksen suorittamisesta on kuitenkin ohjastajalla. Jos ohjastajan puhallutus on suorittamatta, valjakkoa ei saa päästää esittelyyn. Jos vasta esittelyn jälkeen huomataan, että ohjastajaa ei ole saatu puhallutettua, voi valjakko osallistua lähtöön, mikäli hänet saadaan puhallutettua ennen lähtöä ja ohjastajalle määrätään 100 euron sakkorangaistus. Muussa tapauksessa valjakko poistetaan ja ohjastajalle määrätään 100 euron sakkorangaistus. Jos jälkikäteen huomataan, että ohjastaja on päässyt ajamaan ilman puhallutusta, hänelle määrätään 100 euron sakkorangaistus. Tämän jälkeen alkometripuhallutuksen suoritettuaan ko. ohjastaja voi ohjastaa seuraavissa lähdöissä Alkoholin vaikutuksen alaisena esiintyminen Koodia käytetään, jos puhallustulos missä tilanteessa tahansa suoritettuna osoittaa vähintään 0,5 promillea. Kun alkometri näyttää alkoholia olevan veressä, toimihenkilö kutsuu tuomaristosta yhden tuomarin paikalle. Uusintapuhallutus suoritetaan 5-15 minuutin kuluessa ensimmäisestä puhallutuksesta. Näistä kahdesta puhallutuksesta jää viralliseksi mittaustulokseksi alempi alkoholilukema. Puhallutusprosessi päättyy tähän. Epävarmoissa tilanteissa pyritään varmistamaan mittaus. Jos alkoholin määrä on alle 0,3 promillea, päättää kilpailutuomaristo ohjastajan kilpailukuntoisuudesta kyseisenä päivänä. Jos puhalluksen tulos on vähintään 0,3 promillea, mutta alle 0,5 promillea, joudutaan tekemään ohjastajanvaihdos. Jos puhalluksen tulos on 0,5-1 promillea, ohjastajaa rangaistaan kolmen kuukauden kilpailukiellolla (kilpailuaktiivisuutta ei huomioida). Jos puhalluksen tulos on yli 1 promillea, ohjastajaa rangaistaan kuuden kuukauden kilpailukiellolla (kilpailuaktiivisuutta ei huomioida). Jos ohjastaja kieltäytyy puhalluskokeesta, ohjastajaa rangaistaan kuuden kuukauden kilpailukiellolla (kilpailuaktiivisuutta ei huomioida). Kilpailukiellot astuvat voimaan heti. Kilpailukiellosta on tiedotettava samana päivänä Suomen Hippokseen ja jos ohjastajalle on ilmoitettu ajettavia seuraavaksi päiväksi niin myös kyseiselle radalle. Jos ohjastaja tai henkilö, joka osallistuu päivän kilpailutoimintaan ja jolla on ajolupakortti, aiheuttaa päihtyneenä häiriötä kilpailupaikalla, niin hänet voidaan tuomita vähintään yhden kuukauden kilpailukieltoon häiriön asteesta riippuen. Raskauttavaksi on katsottava, jos esiintyy alkoholin vaikutuksen alaisena varikkoalueella. Häiriön tuottamisesta ja humalan asteesta riippuen ylärajaksi suositellaan kolmen vuoden kilpailukieltoa. Käytännössä tämän pituiset kilpailukiellot käsitellään Suomen Hippoksen sääntövaliokunnassa. Mikäli rikkeen tehneellä ei ole ajolupaa, on käytettävä rangaistuksena karkean rangaistuksen suuruista sakkoa, kuitenkin vähintään 100 euroa Huumaavan aineen vaikutuksen alaisena
8 esiintyminen Jos kilpailuaikana kilpailualueella kilpailuun osallistuvan ohjastajan, valmentajan tai hevosenhoitajan antama huumenäyte on positiivinen, hänet on määrättävä kilpailukieltoon. Suomen Hippoksen hallitus päättää kilpailukiellon pituuden. Huumausaineen käyttö on rangaistava teko. Kun on aihetta epäillä kilpailualueella henkilöä rikoksesta, tulee asiasta ilmoittaa poliisille Myöhästynyt ohjastajan vaihdos, alkometer Jos alkoholin määrä on alle 0.3 promillea, päättää kilpailutuomaristo ohjastajan kilpailukuntoisuudesta. Mikäli tuomaristo katsoo ohjastajan kykenevän osallistumaan kilpailuun, ei ohjastajaa rangaista. Alkometrin osoitettua 0.3 promillea, mutta alle 0,5 promillea, joudutaan tekemään ohjastajanvaihdos ja poisjäävää ohjastajaa rangaistaan 100 euron sakolla/kilpailupäivä Puutteellinen valjastus tai varustukset Huolimatta ohjastajan, valmentajan ja valvontahenkilöiden tekemistä tarkastuksista, radalla esiintyy kilpailuaikana valjakoita, joiden valjastus tai varusteet ovat puutteelliset. Jos tällainen puute havaitaan ennen lähtöä, on se korjattava ja valjakko saa osallistua lähtöön, vasta kun korjaus on tehty. Jos lähtö valjastuksen korjaamisen vuoksi oleellisesti viivästyy, hevonen voidaan poistaa lähdöstä. Puutteellisesta valjastuksesta tai varusteista on ohjastajaa tai valmentajaa on rangaistava vähintään 10 euron sakolla. Mikäli puutteellisesta valjastuksesta tai varusteista aiheutuu juoksun aikana haittaa, vaaratilanne tai sen todetaan aiheuttaneen hevosen vahingoittumisen, määrätään hevonen toipumisajaksi kilpailukieltoon ja ohjastajaa/valmentajaa rangaistaan 14 vrk:n ajokiellolla (kilpailuaktiivisuutta ei huomioida). Jos valmentajalla ei ole ajolupaa on rangaistus karkean rangaistuksen suuruinen sakko, kuitenkin vähintään 100 euroa. Jos tuomariston määräämät kurasuojat puuttuvat, on rangaistuksen suuruus 10 euron sakko. Kurasuojien tulee olla irrotettavat, muoviset tai lasikuituiset sekä pituudeltaan määräysten mukaiset Roikkuvat ohjakset Mikäli juoksun aikana havaitaan, että valjakon ohjasperät roikkuvat niin paljon (30 cm tai yli), että on mahdollisuus niiden sotkeutumisesta kärrynpyörien keskiöihin tai perässä tulevan valjakon jalkoihin, on ohjastajaa rangaistava 10 euron sakolla. Jos roikkuvista ohjaksista aiheutuu vaaratilanne tai onnettomuus, on rangaistus karkean rangaistuksen suuruinen sakko Sääntöjen vastainen ajovitsa Ohjastajan on varottava käyttämästä raveissa markkinoilla olevia ajovitsoja, jotka eivät ole ravikilpailusääntöjen mukaisia. Ajovitsan pituuteen lasketaan mukaan myös tupsu. Jos ajovitsan pituuden ylitys (max 5 cm) tai painon ylitys on vähäinen, on rangaistus vähintään 20 euroa. Jos ajovitsan pituuden ylitys (5-10 cm) tai painon ylitys on merkittävä, on rangaistus vähintään 100 euroa. Jos ajovitsa todetaan tarkastuksessa selvästi sääntöjen vastaiseksi (esim. sääntöjen vastaisesti muunnelluksi), on ohjastajaa rangaistava sakkorangaistuksen lisäksi vähintään 7 vrk:n ajokiellolla (kilpailuaktiivisuutta ei huomioida) Sääntöjen vastainen valjastus ja apuvälineet Sääntöjen vastainen valjastus tai sääntöjen vastaiset apuvälineet on korjattava ennen lähtöön osallistumista. Jos lähtö valjastuksen korjaamisen vuoksi oleellisesti viivästyy, hevonen voidaan poistaa lähdöstä. Sääntöjen vastaisesta valjastuksesta tai sääntöjen vastaisista apuvälineistä on hevosen valmentajaa rangaistava vähintään 50 euron sakolla. Jos selvää etua itselle tai haittaa kanssakilpailijoille voidaan osoittaa esiintyneen, on hevosen valmentajaa rangaistava karkean rangaistuksen suuruisella sakolla. Hevonen on vietävä kilpailueläinlääkärin tarkastukseen ja mikäli ilmenee, että sääntöjen vastaisesta apuvälineestä on aiheutunut hevoselle haittaa, on rangaistuksena edellä mainitun sakkorangaistuksen lisäksi vähintään 7 vrk:n kilpailukielto (kilpailuaktiivisuutta ei huomioida) Ilman sääntöjen mukaista turvaliiviä ajaminen Mikäli ohjastajalla ei ole raviradan kaviouralla ajettaessa tai ratsastettaessa sääntöjen mukaista turvaliiviä, määrätään ohjastajalle 100 euron sakkorangaistus Sääntöjen vastaiset kilpailukärryt Sääntöjen vastaisilla kilpakärryillä ei saa osallistua lähtöön, vaan kärryt on ennen lähtöä vaihdettava, ja ohjastajaa (vastuullista valmentajaa) on rangaistava ohjeellisen rangaistuksen suuruisella sakolla, kuitenkin vähintään 50 euron sakolla. Jos lähtö kärryjen vaihtamisen vuoksi oleellisesti viivästyy, hevonen voidaan poistaa lähdöstä. Jos sääntöjen vastaisista kilpakärryistä syntyy vaaratilanne, niin vastuulliselle valmentajalle määrätään edellä mainitun sakkorangaistuksen lisäksi 14 vrk:n kilpailukielto (kilpailuaktiivisuutta ei huomioida) Verryttely ilman voilokkia tai väärällä voilokilla Kilpailuaikana ilman voilokkia verryttelyyn syyllistynyttä valjakkoa on rangaistava 10 euron sakolla. Mikäli sama rike toistuu samana kilpailupäivänä, on rangaistuksen suuruus 20 euron sakko. Ilman voilokkia oleva valjakko on heti toimitettava korjaamaan puute. Kilpailuaikana väärällä voilokilla verryttelyyn syyllistynyttä valjakkoa on rangaistava vähintään 10 euron sakolla. Jos rike on selvästi tahallista tai tehty harhauttavassa mielessä, on rangaistus 14 vrk:n ajokielto (kilpailuaktiivisuutta ei huomioida). Vertaa 5007 Väärä verryttely Virheelliset kengitystiedot Hevosen valmentajan on viimeistään kilpailupaikalla ilmoitettavaradan sisäänkirjoitukseen hevosen kengitystiedot. Ilmoitus on tehtävä viimeistään 60 minuuttia ennen lähdön esittelyä tai jos kysymyksessä on T-peliin kuuluva lähtö, viimeistään 60 minuuttia ennen T-pelin ensimmäisen kohdelähdön esittelyä. Mikäli tieto kengittä ajamisesta ilmoitetaan määrättyä aikaa (60 min) myöhemmin, mutta kuitenkin ennen kyseisen lähdön esittelyä, on rangaistus valmentajalle 50 euron sakko. Mikäli lähdön jälkeen käy ilmi, että valmentajan ilmoittama kengitystieto on virheellinen tai se ilmoitetaan vasta esittelyn jälkeen, on rangaistus valmentajalle 150 euron sakko. 8
9 Epäasiallinen ajoasu Jos ohjastajan ajoasu poikkeaa sääntöjen vaatimuksista, mutta ei ole yleistä siveellisyyttä loukkaava tai ajoturvallisuutta vaarantava, on ohjastajaa rangaistava vähintään 10 euron suuruisella sakolla. Jos tällainen ajoasun käyttö on toistuvaa, voidaan ohjastaja määrätä korjaamaan sääntöjen vastaisuudet (puhtaus) ennen osallistumista seuraavaan lähtöön Väärät kilpailuvärit Väärät kilpailuvärit tai ohjelmatiedoista poikkeavat kilpailuvärit on saatettava kilpailuaikana hyvissä ajoin ennen lähtöä kilpailutuomariston tietoon. Ellei värejä ole aikaisemmin rekisteröity Suomen Hippoksessa, on rekisteröinti-ilmoitus täytettävä ennen lähtöä. Vääristä kilpailuväreistä ei rangaista, ellei voida osoittaa, että kyseessä on systemaattinen rekisteröinti-ilmoituksen laiminlyönti, jolloin rangaistus on 10 euron sakko/kilpailupäivä Esittelystä myöhästyminen Mikäli valjakko saapuu esittelyyn niin paljon myöhästyneenä, että se ei ehdi paikalleen jonoon, on ohjastajaa tai vaihtoehtoisesti omistajaa/valmentajaa rangaistava 10 euron sakolla, paikallisraveissa varoituksella. Jos myöhästyminen on nähtävissä, on siitä ilmoitettava lähdönjärjestäjälle, joka päättää, sallitaanko myöhästyminen kyseisen syyn takia. Mahdollisesti lieventävinä tekijöinä tuomariston on huomioitava osallistuminen edellisen voittajaesittelyyn, lyhennetty verryttelyaika yms. Mikäli voidaan osoittaa, että myöhästyminen on tahallista tai johtuu välinpitämättömyydestä tai laiminlyönnistä, on sakon suuruus 20 euroa. Ohjastajan on kaikissa myöhästymistapauksissa otettava yhteys lähdön järjestäjään tai kaarrevalvojaan ja ilmoitettava myöhästymisen syy. Ellei ohjastaja ilmoita myöhästymisen syytä, myöhästyminen katsotaan tahalliseksi Radalta poistuminen esittelyn jälkeen Radalta poistuminen esittelyn jälkeen on luvallista vain päälähettäjän tai lähdönjärjestäjän luvalla. Valjakon mukaan lähtee aina saattaja. Ilman tällaista lupaa radalta poistuneen valjakon ohjastajaa on rangaistava vähintään 20 euron suuruisella sakolla, ja kilpailutuomaristo voi määrätä hevosen lääkeainenäytteeseen Väärä esittely Esittelyssä tervehtiminen on ensimmäinen kontakti lähtöön osallistuvan ohjastajan ja kilpailutuomariston välillä. Kilpailutuomariston kannalta tervehtiminen palvelee myös tunnistamista. Jos voidaan osoittaa, että ohjastaja selvästi tahallisen mielenosoituksellisesti jättää tervehtimättä, on häntä rangaistava varoituksella. Kevyt pään kääntö 1-2 sekunnin ajaksi tuomaritornin suuntaan on riittävä tervehtiminen. Mikäli valjakko ajaa esittelyssä selvästi verryttelysääntöjen vastaista nopeutta, eikä kyseessä ole pyrkimys välttää esittelystä myöhästymistä, on valjakkoa rangaistava varoituksella. Lähdönjärjestäjän ja kilpailutuomariston velvollisuutena on varmistaa, että virheellinen numero korjataan ennen lähdön tapahtumista. Mikäli valjakko on esittelyssä sille kuulumattomalla paikalla eikä kyseessä ole yritys välttää esittelystä myöhästymistä, on valjakkoa rangaistava 10 euron sakolla Kilpailuvauhtisen verryttelyn laiminlyönti Esittelyn jälkeen kilpailijan pitää suorittaa etusuoralla lyhyt kilpailuvauhtinen verryttely. Mikäli ohjastaja laiminlyö edellä mainitun verryttelyn, on häntä puhuteltava. Mikäli rike toistuu, on rangaistuksen suuruus 10 euroa. Autolähdön harjoituslähtöön osallistuminen katsotaan kilpailuvauhtiseksi verryttelyksi. Mikäli valjakko ei ole suorittanut kilpailuvauhtista verryttelyä, se voidaan siihen velvoittaa kuuluttamalla Avustajan väärä käyttäminen Mikäli valjakko käyttää avustajaa ilman päälähettäjän tai lähettäjän lupaa, on rangaistuksena varoitus. Jos avustaja ei ole poistunut valmis -komennolla, ohjastajaa rangaistaan lievän rangaistuksen suuruisella sakolla. Jos avustajan käyttö johtaa valjakon saamaan selvään etuun, lähtö on palautettava ja ohjastajalle on annettava lähdön uusinnan aiheuttamisen suuruinen sakko. Avustajaa voidaan luvalla käyttää myös autolähdössä hevosen kääntämisessä kokoontumisalueelle Hevonen ei toimi lähdössä Jos hevonen on niin vaikeasti hallittava, että se poistetaan päälähettäjän ja/tai kilpailutuomariston toimesta, on se määrättävä pääsääntöisesti koelähtöön. Lisäksi hevoselle voidaan määrätä kilpailukielto. Jos ohjastaja pyytää hevosensa poistamista, ei hevoselle eikä ohjastajalle anneta rangaistuksia Hevonen vaarallinen kanssakilpailijoille Mikäli hevonen verryttelyssä, lähdössä tai juoksun aikana osoittautuu kanssakilpailijoilleen vaaralliseksi, vaikka sen ohjastaja on tehnyt kaiken voitavansa vaaratilanteen estämiseksi, on hevonen määrättävä koelähtöön. Lisäksi hevoselle voidaan määrätä kilpailukielto Hevosen luovuttaminen päihtyneelle tai kilpailukiellossa olevalle tallialueella ja 5005 Hevosen luovuttaminen alaikäiselle tallialueella Näiden koodien kuvaama rike tulee hyvin harvoin ilmi, mutta saattaa paljastua hyvinkin ikävissä yhteyksissä, kun kysymykseen tulee vauhkoontuneen hevosen tekemien vaurioiden korvaaminen vakuutuksen perusteella ja tätä varten tarvittava kilpailutuomariston lausunto. Mikäli voidaan osoittaa, että ohjastaja, omistaja tai valmentaja on luovuttanut hevosen kilpailualueella päihtyneelle, kilpailukiellossa olevalle tai alle 16-vuotiaalle henkilölle, on rikkeen tehnyttä rangaistava vähintään 14 vrk:n ajokiellolla. Mikäli rikkeen tehneellä ei ole ajolupaa, on rangaistus karkean rangaistuksen suuruinen sakko, kuitenkin vähintään 100 euroa. Toistuva hevosen luovuttaminen alaikäiselle, kilpailukiellossa olevalle tai päihtyneelle katsotaan karkeaksi välinpitämättömyydeksi (myös vakuutussääntöjä kohtaan) ja syyllinen voidaan asettaa vähintään 14 vrk:n kilpailukieltoon + karkean rangaistuksen suuruinen sakko, kuitenkin vähintään 50 euroa.
10 5006 Lähdön viivästyttäminen Kilpailijoiden on kokoonnuttava määrättynä aikana ennen lähtöä ilmoitetulle kokoontumispaikalle. Mikäli joku valjakko on lähtöpaikalla määrättyä ajankohtaa myöhemmin, on rangaistuksena 20 euron sakko. Mahdollisia syitä rangaistukseen ovat: huonokuntoisten varusteiden korjaaminen, lisävarusteiden asennus, verryttelyajo radan kaukaisimmassa kolkassa, takaisin kutsutun lähdön jälkeen tarpeeton viivyttely paluussa lähtöpaikalle, tarpeettoman kauas ajaminen ja tarpeeton viivyttely paluussa lähtöpaikalle yms. Tuomariston on kuitenkin selvitettävä, onko varuste tai kenkärikon syynä huolimattomuus vai kilpailutilanteessa sattunut tapaturma. Jälkimmäisessä tapauksessa ei ohjastajaa rangaista. Jos viivästyttäminen on tahallista (esim. sopimaton vauhti, erittäin huonokuntoiset varusteet), on sakon suuruus 40 euroa. Jos varusteista, valjastuksesta tai muusta vastaavasta syystä johtuen on nähtävissä lähdön oleellinen viivästyminen, tuomaristolla on oikeus harkintansa mukaan poistaa hevonen lähdöstä Väärä verryttely Verryttelysääntöjen vastainen verryttely osoittaa piittaamattomuutta yhteisestä sopimuksesta ja siihen syyllistynyttä valjakkoa on rangaistava 10 euron sakolla. Jos sääntöjen vastaisesta verryttelystä on selvästi häiriötä muille valjakoille tai jos siitä syntyy uhkaava vaaratilanne, on sakon suuruus 20 euroa. Jos ohjastaja laiminlyö kuuluttajan antamat verryttelyohjeet, muttei aiheuta verryttelyllään kuitenkaan häiriötä, on häntä rangaistava varoituksella. Voittajaseremonioiden, lähdön harjoituksen yms. häiritsemiseen syyllistynyttä verryttelevää valjakkoa on rangaistava 20 euron sakolla. Hylätyllä tai kilpailueläinlääkärin poistamalla hevosella ei saa enää verrytellä kilpailuaikana. Tällaisesta verryttelystä on ohjastajaa rangaistava 7 vrk:n ajokiellolla (kilpailuaktiivisuutta ei huomioida). Sama koskee myös jo kilpailusuorituksensa päättänyttä hevosta, joka ei osallistu samana päivänä enää toiseen lähtöön. Radalla voi hevosta verrytellä vain henkilö, jolla on voimassa oleva ajolupa ja joka ei ole kilpailukiellossa. Rangaistus rikkeen tehneelle on karkean rangaistuksen suuruinen sakko, kuitenkin vähintään 100 euroa Lähdön uusinnan aiheuttaminen Mikäli valjakko ylittää ennen aja-komentoa lähtölinjan siten, että hevosen rinta on komennon ensimmäisellä kirjaimella lähtölinjan etupuolella, sulkee toiselta valjakolta lähtöradan, volttaa toisia häiriten tai syyllistyy väärin johdettuun volttiin, on lähtö kutsuttava takaisin ja rikkeen tehnyttä on rangaistava ohjeellisen rangaistuksen suuruuden mukaan. Totoraveissa sakon suuruus on vähintään 20 euroa Poisjäänti lähdön uusinnat Toisesta lähdön uusinnasta johtuva poisjäänti kirjataan tällä koodilla. Tällaisessa tapauksessa on ensimmäisen lähdön uusinnan aiheuttajan tiedettävä syyllistyneensä lähdön uusintaan ennen uutta lähtöyritystä. A) Kun ohjastaja aiheuttaa kaksi kertaa lähdön uusinnan, poistetaan lähdön uusinnat aiheuttanut valjakko lähdöstä ja rangaistuksena on ohjeellisen rangaistuksen suuruinen sakko tuplattuna. Totoraveissa sakon suuruus on vähintään 40 euroa. Kokonaisrangaistukseksi ohjastajalle kahdesta lähdön uusinnan aiheuttamisesta määrätään rangaistukset B) Kun hevonen on toimimaton jo 1. lähtöyrityksessä, ja ohjastaja silti yrittää uudelleen, määrätään toisesta lähdön uusinnan aiheuttamisesta hevoselle koelähtövaatimus Kokonaisrangaistukseksi tässä tapauksessa määräytyvät rangaistukset / koelähtövaatimus hevoselle. Koodia 5103 ei siis tässä tapauksessa käytetä Volttauksen hidastelu Yleinen virhe volttauksessa on, että volttia johtava valjakko ei ole lähtölaskennan sanalla kaksi sääntöjen määräämässä paikassa vaan myöhässä. Tällöin muut lähtökarsinan hevoset eivät saa häiriötöntä lähtöä. Tällaisessa tapauksessa rikkeen tehnyttä on rangaistava palkintotasotaulukon lievän rangaistuksen suuruisella sakolla. Samansuuruinen rangaistus on tuomittava valjakolle, joka valmis -komennon jälkeen jättäytyy parinsa rinnalta taaemmaksi kuin tämän voilokin etureuna ja aiheuttaa täten takanaan olevalle valjakolle ahtautta kääntymisvaiheessa Väärä lähtörata Mikäli valjakko ei lähde sille sääntöjen mukaan kuuluvalta lähtöradalta ja aiheuttaa kanssakilpailijalle lievää häiriötä tai saavuttaa itselleen lievää etua, mutta ei oikeuta lähdön uusintaan, on rikkeen tehnyttä rangaistava palkintotasotaulukon lievän rangaistuksen suuruisella sakolla Väärä volttaus Koodia on käytettävä lähinnä tapauksissa, joissa valjakko käyttää huonosti volttaustilan (ns. pyöristäminen), volttaa nykien eli nopeasti rytmiä vaihdellen, ajaa kiinni toiseen valjakkoon, vaihtaa volttauksen aikana häiritsevästi kaistaa painamalla vieressä olevaa valjakkoa tai jos hevonen ryöstäytyy ajajansa hallinnasta ja häiritsee kanssakilpailijoiden volttausta, on rangaistus lievän/ ohjeellisen rangaistuksen suuruinen sakko häiriön tai saavutetun edun asteesta riippuen Harjoituslähdön viivästyttäminen Mikäli valjakko aiheuttaa toiminnallaan sen, että auton taakse kokoontuneet hevoset joutuvat järjestäytymään uudelleen, on rangaistuksena 20 euron sakko. (vrt 5006: Lähdön viivästyttäminen) Mikäli valjakko lähestyy liikkeellä olevaa lähtöautoa etupuolelta, on rangaistuksena 20 euron sakko Heijaava lähtö Autolähetys Jos eturivin valjakko käyttää lentävää lähtöä eli jättäytyy lähestyttäessä lähtölinjaa ja kiihdyttää ennen lähtölinjaa lähtöauton siivekkeiden tuntumaan, on rangaistuksena lähdön uusinnan suuruinen sakko, kuitenkin vähintään 20 euroa. Lähtö pitää palauttaa, jos selvää häiriötä on esiintynyt tai saatu hyöty on hyvin selkeä. Linjalähetys Jos eturivin valjakko käyttää lentävää lähtöä eli jättäytyy lähestyttäessä noin 20 metrin linjaa ja kiihdyttää ennen kyseistä linjaa muiden valjakoiden tuntumaan ja saa siitä osoitettavaa etua tai häiriö muille on selkeä, on lähtö palautettava. Rangaistuksena heijaavasta lähdöstä on lähdön uusinnan suuruinen sakko. 10
11 Jättäytyminen Autolähetys Jos valjakko jättäytyy eturivistä omalta paikaltaan takariviin enemmän kuin puoli hevosenmittaa eturivin hevosten rintamasta voilokin etureunaan, on rangaistuksena palkintotasotaulukon ohjeellisen rangaistuksen suuruinen sakko, vähintään 20 euroa. Jos valjakon takana ei ole hevosta, on rangaistus lievän rangaistuksen suuruinen sakko. Jos valjakko on tahattomasti ja selvästi jäänyt pois joukosta, ohjastajaa ei rangaista. Lähtö pitää palauttaa, jos selvää häiriötä on esiintynyt tai saatu hyöty on selkeä. Valjakon tulee olla määrätyllä paikallaan viimeistään 100 metriä ennen lähtölinjaa. Jos on käynyt omalla paikallaan ja jää tämän jälkeen hitaana lähtijänä siivekkeistä valjakkoa ei rangaista. Hyötymistarkoituksessa ei tässäkään tapauksessa saa jättäytyä ja päästä näin esim. kääntämään aikaisemmin sisäänpäin. Linjalähetys Valjakoiden tulee seurata ulkoradan valjakon etenemistä kohti noin 20 metrin linjaa. Jos valjakko jättäytyy eturivistä omalta paikaltaan takariviin enemmän kuin valjakon verran, on rangaistuksena lievän rangaistuksen suuruinen sakko. Lähtö pitää palauttaa, jos selvää häiriötä on esiintynyt tai saatu hyöty on selkeä Lähdön uusinnan aiheuttaminen Autolähetys Kun valjakko ohittaa siivekkeet enemmän kuin pään mitalla, sulkee toisen valjakon lähtöradan, saavuttaa selvää etua, aiheuttaa häiriötä ottamalla väärän lähtöradan tai jättäytymällä aiheuttaa takarivin hevoselle lähtöradan vaihtotarpeen, on lähtö uusittava. Rangaistus on ohjeellisen rangaistuksen suuruinen sakko. Totoraveissa sakon suuruus on vähintään 20 euroa. Linjalähetys Lähtö uusitaan, kun valjakko on enemmän kuin puolen valjakon verran edellä muuta rintamaa ennen noin 20 metrin linjaa. Muilta osin lähdön uusinnan perusteet ovat samat kuin autolähetyksessä Poisjäänti lähdön uusinnat Toisesta lähdön uusinnasta johtuva poisjäänti kirjataan tällä koodilla. Kaksi kertaa lähdön uusinnan aiheuttanut valjakko poistetaan lähdöstä ja rangaistuksena on ohjeellisen rangaistuksen suuruinen sakko tuplattuna. Totoraveissa sakon suuruus on vähintään 40 euroa. Tällaisessa tapauksessa on ensimmäisen lähdön uusinnan aiheuttajan tiedettävä syyllistyneensä lähdön uusintaan ennen uutta lähtöyritystä Lähtöauton väärä lähestyminen Jos valjakko on 30 sekuntia ennen lähtöä lähtöauton etupuolella ja aiheuttaa lievää häiriötä, on rangaistus lievän rangaistuksen suuruinen sakko, kuitenkin vähintään 10 euroa. Jos valjakon kääntyminen kilpailusuuntaan aiheuttaa huomattavaa häiriötä, lähtö on uusittava (rangaistus koodilla 5204) Väärä lähtörata Mikäli valjakko pakottaa väärällä lähtöradallaan toisen valjakon lähtemään muulta kuin omalta paikaltaan (esim. takarivissä) tai saavuttaa itselleen etua, mutta häiriö ei ole lähdön uusinnan arvoinen, on rikkeen tehnyttä ohjastajaa rangaistava vähintään lievän rangaistuksen suuruisella sakolla. Selvässä häiriö- tai hyötytapauksessa lähtö tulee palauttaa Kääntymispaikan väärä lähestyminen (linjalähetys) Valjakot kääntyvät kilpailusuuntaan n metriä ennen lähtölinjaa. Valjakoiden on oltava autolähetyksen mukaisessa järjestyksessä ja porrastuksessa lähestyttäessä kääntymispaikkaa. Jos valjakko jättää liian suuren välin lähestymisjonossa tai ei noudata kääntäjien ohjeita aiheuttaen epätasaisen kokoontumisen, on rangaistus lievän rangaistuksen suuruinen sakko. Jos väärä lähestyminen aiheuttaa uuden kokoontumisen, on seurauksena ohjeellisen rangaistuksen suuruinen sakko. Jos valjakko lähestyy kääntymispaikkaa väärästä suunnasta, otetaan kokoontuminen uudestaan ja annetaan rikkeen tehneelle lähdön uusinnan suuruinen sakko. Linjalähetyksessä on erityisesti huomioitava eturivin uloimman hevosen toimivuus ja vauhdin jako ennen ns. 20 metrin linjaa Ahdistaminen Ahdistaminen on painamista muistuttava rike, jossa ulkopuolella ajava valjakko ajaa pitkähkön matkan osittain sisäpuolellaan olevan valjakon rataa. Ahdistamistapauksessa kärrynpyörä kulkee yleensä ahdistettavan hevosen vatsan alla toisin sanoen pyöränlinjat ovat ristissä. Normaalirangaistus ahdistamisesta on ohjeellisen rangaistuksen suuruinen sakko, lievässä tapauksessa rangaistus on lievän rangaistuksen suuruinen sakko. Jos ahdistaminen tapahtuu pidemmällä matkalla siten, että valjakoiden pyörät ovat kohdakkain, sakon suuruus on lievän rangaistuksen suuruinen sakko Ahdistaminen, karkea Mikäli ahdistaminen uhkaa hevosen jalkoja, jolloin yhteenajon välttämiseksi on tehtävä väistöliike, tai aiheuttaa rikotun valjakon laukan, on rangaistus lievimmillään karkean rangaistuksen suuruinen sakko. Normaalitapauksessa rangaistus on 14 vrk:n ajokielto + vähintään ohjeellisen rangaistuksen suuruinen sakko ja erittäin törkeissä tapauksissa 28 vrk:n ajokielto + karkean rangaistuksen suuruinen sakko Edun antaminen kanssakilpailijalle Mikäli voidaan osoittaa kilpailijan tahallisesti antaneen toiselle valjakolle etua esim. jättämällä sen käyttöön sisemmän ajoradan kuin sille sääntöjen mukaan kuuluisi, on rikkeen tekijää rangaistava 14 vrk:n ajokiellolla. Jos rike tapahtuu loppusuoralla ja voidaan osoittaa, että siitä on aiheutunut todennäköinen hyöty tai haitta jollekin kolmannelle valjakolle, rangaistus on 28 vrk:n ajokielto. Erittäin karkeassa tapauksessa rikkeen tehneen valjakon juoksu on hylättävä (etua antanut valjakko) Eteenajo Mikäli valjakko lähtökiihdytyksen jälkeen, kaarteessa tai muutoin juoksun aikana ohituksen jälkeen siirtyy ohittamansa valjakon eteen siten, että ohitetulle koituu ilmeistä häiriötä esimerkiksi äkillisen hidastamistarpeen muodossa tai ohitettu hevonen häiriintyy ahtaudesta laukalle, on rikkeen tehnyttä rangaistava. Normaalitapauksessa rangaistus on 14 vrk:n ajokielto + vähintään ohjeellisen rangaistuksen suuruinen sakko. Kilpailutuomariston on selvitettävä, onko syytä käyttää koodia 5421 Varomaton kaistanvaihto.
12 5405 Eteenajo, karkea Karkea eteenajo on tapahtumaltaan edellä kuvatun kaltainen, kuitenkin siten, että siirtyminen tapahtuu uhaten vakavasti ohitetun jalkoja ja seurauksena on yleensä aina laukka tai totaalinen juoksurytmin menetys. Normaalirangaistus karkeasta eteenajosta on 28 vrk:n ajokielto + karkean rangaistuksen suuruinen sakko. Jos voidaan osoittaa, että rikkeellä on saavutettu taloudellista hyötyä eli rike tapahtuu loppukaarteessa tai maalisuoralla, voidaan rikkeen tehneen valjakon juoksu hylätä Häiritsevä hidastaminen Mikäli valjakko taktisesti hidastaa vauhtia lyhyehkön matkan kuluessa pyrkien parantamaan juoksuasemaansa ilman, että selviä väsymyksen merkkejä on havaittavissa, on rikkeen tehnyttä rangaistava häiriön suuruudesta riippuen vähintään lievän rangaistuksen suuruisella sakolla, jos kanssakilpailijoiden on selvästi hidastettava tai vaihdettava kaistaa Häiritsevä hidastaminen, karkea Mikäli ohjastaja hidastaa valjakkonsa vauhtia lyhyehkön matkan kuluessa ilman selviä väsymyksen merkkejä niin, että rikkeen seurauksena on toisen valjakon häiriintyminen laukalle, kolari tai muu vakavampi useampaa valjakkoa koskeva häiriö, rangaistus on 21 vrk:n ajokielto + karkean rangaistuksen suuruinen sakko Kahta rataa ajaminen Kilpailijoiden on pyrittävä ajamaan täysiä ajokaistoja. Ajokaistan täsmällinen arviointi on kuitenkin vaikeaa ilman kalkkiviivoja. Tyypillisiä esimerkkejä kahta rataa ajamisesta ovat ohituksen jälkeinen hidas sisäänpäin siirtyminen, ajautuminen ulos- tai sisäänpäin kaarteissa tai roikkuminen edellä ajavien kahden valjakon välissä. Jos kahta rataa ajamisesta aiheutuu lievää häiriötä kanssakilpailijoille, on rangaistus lievän rangaistuksen suuruinen sakko. Mikäli kahta rataa ajamisesta aiheutuu selvästi todettavaa häiriötä tai hyötyä kanssakilpailijalle, on rikkeen tekijää rangaistava ohjeellisen rangaistuksen suuruisella sakolla. Toistuva kahta rataa ajaminen ja kahta rataa ajaminen loppusuoralla ovat vakavampia rikkeitä, joista voidaan antaa ohjeellisen/karkean rangaistuksen suuruinen sakko. Mikäli tarpeeton kaistanvaihto antaa etua kanssakilpailijalle siten, että kanssakilpailija pääsee etenemään vapaaksi jäänyttä kaistaa sijoittuen totokolmikkoon, on rangaistus 21 vrk:n ajokielto + vähintään ohjeellisen rangaistuksen suuruinen sakko Kahta rataa ajaminen häiriten Mikäli rikkeestä aiheutuu kanssakilpailijan laukka tai selvä juoksuaseman heikkeneminen, on rikkeen tekijää rangaistava 14 vrk:n ajokiellolla + ohjeellisen rangaistuksen suuruisella sakolla. Erittäin karkeassa tapauksessa rikkeen tehnyttä rangaistaan 28 vrk:n ajokiellolla + karkean rangaistuksen suuruisella sakolla. On huomattava, että kahta rataa ajaminen voi aiheuttaa häiriötä myös valjakoille, jotka eivät ole rikkeen tehneen valjakon rinnalla, etenkin jos rikkeen tehnyt valjakko huojuu radalta toiselle Kaistanvaihto loppusuoralla Loppusuoralla ei saa vaihtaa kaistaa, ellei edessä ole valjakkoa, joka estää etenemisen ja ellei kaistanvaihto voi tapahtua toisia valjakoita häiritsemättä. Tarpeettomasta yli puolen ajokaistan suuruisesta kaistanvaihdosta loppusuoralla rangaistaan vähintään ohjeellisen rangaistuksen suuruisella sakolla häiriön tai edun asteesta riippuen. Mikäli tarpeeton kaistanvaihto antaa etua kanssakilpailijalle siten, että kanssakilpailija pääsee etenemään vapaaksi jäänyttä kaistaa sijoittuen totokolmikkoon, on rangaistus 21 vrk:n ajokielto + vähintään ohjeellisen rangaistuksen suuruinen sakko Kaistanvaihto loppusuoralla häiriten Loppusuoralla ei saa vaihtaa kaistaa, ellei edessä ole valjakkoa, joka estää etenemisen ja ellei kaistanvaihto voi tapahtua toisia valjakoita häiritsemättä. Mikäli loppusuoran kaistanvaihdosta aiheutuu kanssakilpailijalle häiriötä tai osoitettavaa etua on minimirangaistus ohjeellisen rangaistuksen suuruinen sakko. Tämän rangaistuskoodin käyttö tulee kysymykseen myös tapauksissa, joissa hevosta ajetaan voimakkaasti ohjakset löysällä ja hevonen kiemurtelee loppusuoralla kahdella tai useammalla radalla tai ajautuu omalta radaltaan sisään- tai ulospäin. Normaalirikkeestä rangaistus on 14 vrk:n ajokielto + vähintään ohjeellisen rangaistuksen suuruinen sakko. Karkeasta rikkeestä rangaistus on 28 vrk:n ajokielto + karkean rangaistuksen suuruinen sakko ja erittäin karkeasta riikkeestä lisäksi rikkeen tehneen valjakon suorituksen hylkääminen Kiinniajo Ohjastajan on hallittava valjakkonsa siten, että toisen takana ajettaessa hevonen ei lyö polviaan edellä ajavan ohjastajan selkään, lepuuta päätään edellä ajavan olalla tai lyö jalkaansa edellä ajavan valjakon pyörään tai kärryihin. Toisaalta ohjastaja ei saa suorittaa ohitusta niin läheltä, että kärryjen pyörät takertuvat toisiinsa. Rangaistus kiinniajosta, joka ei aiheuta sen kohteena olleen valjakon juoksuun selvästi havaittavaa häiriötä, on lievän rangaistuksen mukainen sakko. Todettavan häiriön tapahtuessa sakon suuruus on vähintään ohjeellisen rangaistuksen suuruinen sakko Kiinniajo, kolarin aiheuttaminen Mikäli kiinniajo aiheutuu (karkeasta) huolimattomuudesta ja aiheuttaa voimakasta häiriötä on rangaistus 28 vrk:n ajokielto + karkean rangaistuksen suuruinen sakko. Voimakkaaksi häiriöksi on katsottava esinevaurio, joka ilmeisesti vaikuttaa kilpailusuoritukseen, paha laukka, jonka voidaan katsoa selvästi heikentävän kilpailusuoritusta ja keskeyttäminen Liian ahtaaseen rakoon ajaminen Mikäli ohjastaja pyrkii ohittamaan toisen valjakon käyttäen sellaista tilaa, johon koko valjakko ei sovi, on häntä rangaistava vähintään ohjeellisen rangaistuksen suuruisella sakolla rikkeen häiriön asteesta riippuen. On huomioitava, että toisen ohjastajan tekemä virhe, esim. kahta rataa ajaminen, ei oikeuta tekemään toista virhettä eli ajamaan näin syntyneeseen ahtaaseen rakoon. Jos rike on katsottava karkeaksi ja se uhkaa toisia hevosia, rangaistus on 21 vrk:n ajokielto + vähintään ohjeellisen rangaistuksen suuruinen sakko Liian nopea kaistanvaihto lähdön jälkeen Kilpailija ei saa lähdön jälkeen liian nopeasti pyrkiä omalta kaistaltaan sisään- tai ulospäin ennen kuin siihen on varmasti riittävästi tilaa. Kiihdytysalueeksi on katsotaan likimain ensimmäiset 100 metriä. Jos tämän kiihdytysvaiheen aikana pakottaa toisen valjakon siirtymään radaltaan sisään- tai ulospäin, mutta häiriö ei ole niin suuri, että se edellyttäisi lähdön uusintaa, on rikkeen tehnyttä rangaistava ohjeellisen rangaistuksen suuruisella sakolla. 12